Document ID: 31989L0424

Direktiva Komisije
z dne 30. junija 1989
o spremembi Direktive 86/109/EGS o omejitvi trženja semen nekaterih vrst krmnih rastlin ter oljnic in predivnic na seme, ki je bilo uradno potrjeno kot "osnovno seme" ali "certificirano seme"
(89/424/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin [1], kakor je bila nazadnje spremenjena z Direktivo 89/100/EGS [2], in zlasti člena 3(3) Direktive,
ob upoštevanju Direktive Sveta 69/208/EGS z dne 30. junija 1969 o trženju semen oljnic in predivnic [3], kakor je bila nazadnje spremenjena z Direktivo 88/380/EGS [4], in zlasti člena 3(3) Direktive,
ker Direktiva 66/401/EGS dovoljuje trženje osnovnega semena, certificiranega semena in trgovskega semena nekaterih vrst krmnih rastlin;
ker Direktiva 69/208/EGS dovoljuje trženje osnovnega semena, certificiranega semena in trgovskega semena nekaterih vrst oljnic in predivnic;
ker člen 3(3) vseh prej omenjenih direktiv pooblašča Komisijo, da prepove trženje semen, če to ni bilo uradno potrjeno kot "osnovno seme" ali "certificirano seme";
ker Direktiva Komisije 86/109/EGS [5] omejuje trženje semen določenih vrst krmnih rastlin ter oljnic in predivnic na semena, ki so bila uradno potrjena kot "osnovno seme" ali "certificirano seme";
ker za nekatere vrste, navedene v Direktivi 86/109/EGS, ta omejitev trženja velja od 1. julija 1989; ker se zdi, da države članice, za veliko število teh vrst, do navedenega datuma ne bodo mogle proizvesti zadosti osnovnega in certificiranega semena, da bi zadostile potrebam po semenu znotraj Skupnosti;
ker je zato primerno odložiti uvedbo te omejitve trženja do 1. julija 1990 za lasasto šopuljo, navadno nokoto, hmeljno meteljko in hibridno deteljo ter do julija 1991 za vse druge zadevne vrste;
ker je bilo na podlagi trenutno razpoložljivih informacij ugotovljeno, da bodo s 1. julijem 1991 države članice lahko proizvedle zadostno količino osnovnega semena in certificiranega semena, da bodo znotraj Skupnosti zadostile potrebam po semenu trav čistilne stoklase, aljaške stoklase, aleksandrijske detelje in facelije;
ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,
SPREJELA NASLEDNJO DIREKTIVO:
Člen 1
Direktiva 86/109/EGS se spremeni:
1. Člen 2 se nadomesti z naslednjim:
"Člen 2
Države članice predpišejo, da od 1. julija 1989 na trg ni dovoljeno dati semena:
-Agrostis gigantea Roth | -orjaške šopulje |
-Agrostis stolonifera L. | -plazeče šopulje |
-Phleum bertolonii DC | -bertolonijevega mačjega repa |
-Poa palustris L. | -močvirske stoklase |
-Poa trivialis L. | -navadne latovke |
-Lupinus albus L. | -belega volčjga boba |
-Brassica juncea (l.) Czernj. et Cosson | -sareptske ogrščice Czernj. et Cosson |
razen če je bilo uradno potrjeno kot "osnovno seme" ali "certificirano seme"."
2. Doda se naslednji člen:
"Člen 2a
Države članice predpišejo, da od 1. julija 1990 na trg ni dovoljeno dati semena:
-Agrostis capilaris L. | -lasaste šopulje |
-Lotus corniculatus L. | -navadne nokote |
-Medicago lupulina L. | -hmeljne meteljke |
-Trifolium hybridum L. | -hibridne detelje |
razen če je bilo uradno potrjeno kot "osnovno seme" ali "certificirano seme"."
3. Člen 3 se nadomesti z naslednjim:
"Člen 3
Države članice predpišejo, da s 1. julijem 1991 na trg ni dovoljeno dajati semena:
-Agrostis canina L. | -pasje šopulje |
-Alopecurus pratensis L. | -travniškega lisičjega repa |
-Arrhenatherum elatius (L.) Beauv, ex J.S. et K. B. Presl | -visoke pahovke |
-Bromus catharticus Vahl | -čistilne stoklase |
-Bromus sitchensis Trin. | -aljaške stoklase |
-Festuca ovina L. | -ovčje bilnice |
-Poa nemoralis L. | -podlesne latovke |
-Trisetum flavescens (L.) Beauv. | -rumenkastega ovsenca |
-Lupinus albus L. | -belega volčjega boba |
-Lupinus angustifolius L. | -modrega volčjega boba |
-Lupinus luteus L. | -ozkolistnega volčjega boba |
-Trifolium alexandrium L. | -aleksandrijske detelje |
-Trifolium incarnatum L. | -inkarnatke |
-Trifolium resupinatum L. | -perzijske (zasukanocvetne detelje) |
-Vicia sativa L. | -navadne grašice |
-Vicia villosa Roth. | -kuštrave grašice |
-Phacelia tanacetifolia Benth. | -facelije |
-Sinapis alba L. | -bele gorjušice |
razen če je bilo uradno potrjeno kot "osnovno seme" ali "certificirano seme"."
4. V členu 4 se za četrto alineo doda naslednja alinea:
"- najpozneje do 1. julija 1990 zakoni in drugi predpisi, potrebni za uskladitev s členom 2a, in."
Člen 2
Ta direktiva je naslovljena na države članice.
V Bruslju, 30. junija 1989

Labels: 3
17
6